CELEX: 32011D0524(01)
Language: lt
Date: 2011-05-23 00:00:00
Title: 2011 m. gegužės 23 d. Komisijos įgyvendinimo sprendimas dėl 2011 m. mokymų maisto ir pašarų saugos, gyvūnų sveikatos bei gerovės ir augalų sveikumo srityje darbo programos, vykdomos pagal programą „Geresnis mokymas rūpinantis maisto sauga“ , finansavimo

24.5.2011   
            
            
               LT
            
            
               Europos Sąjungos oficialusis leidinys
            
            
               C 153/12
            
         KOMISIJOS ĮGYVENDINIMO SPRENDIMAS
   2011 m. gegužės 23 d.
   dėl 2011 m. mokymų maisto ir pašarų saugos, gyvūnų sveikatos bei gerovės ir augalų sveikumo srityje darbo programos, vykdomos pagal programą „Geresnis mokymas rūpinantis maisto sauga“, finansavimo
   2011/C 153/08
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) (toliau – finansinis reglamentas), ypač į jo 75 straipsnį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2) (toliau – įgyvendinimo taisyklės), ypač į jo 90 straipsnį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (3), ypač į jo 12 straipsnio 3 dalį,
   atsižvelgdama į Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (4), ypač į jos 2 straipsnio 1 dalies i punktą,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (5), ypač į jo 66 straipsnio 1 dalies b ir c punktus,
   kadangi:
   
               (1)
            
            
               Reglamente (EB) Nr. 882/2004 nustatytos bendros taisyklės, pagal kurias atliekama oficiali kontrolė, siekiant nustatyti, ar laikomasi taisyklių, kuriomis visų pirma siekiama užkirsti kelią pavojui žmonėms ir gyvūnams, jį šalinti ar sumažinti iki priimtino lygmens, garantuoti sąžiningą pašarų ir maisto prekybą ir ginti vartotojų interesus. To reglamento 51 straipsnyje nustatyta, kad Komisija gali organizuoti valstybių narių kompetentingų institucijų, atsakingų už tame reglamente nurodytą oficialią kontrolę, darbuotojų mokymus. Mokymuose gali dalyvauti trečiųjų, visų pirma besivystančių, šalių atstovai. Mokymų temos gali būti susijusios su pašarus ir maistą reglamentuojančiais Bendrijos teisės aktais bei gyvūnų sveikatos ir gerovės taisyklėmis.
            
         
               (2)
            
            
               Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje 2 straipsnio 1 dalies i punkte nustatyta teisinė priemonė organizuoti mokymus augalų sveikumo srityje.
            
         
               (3)
            
            
               Siekdama Reglamente (EB) Nr. 882/2004 iškeltų tikslų, Komisija nustatė programą „Geresnis mokymas rūpinantis maisto sauga“. Komisijos komunikate COM(2006) 519 (galutinis) (6) nagrinėjamos galimybės rengti tokius mokymus.
            
         
               (4)
            
            
               Todėl reikėtų priimti 2011 m. darbo programą, padėsiančią įgyvendinti programą „Geresnis mokymas rūpinantis maisto sauga“.
            
         
               (5)
            
            
               2008 m. rugsėjo 9 d. Komisijos sprendimu C(2008) 4943 vykdomajai įstaigai „Visuomenės sveikatos programos vykdomoji įstaiga“, įsteigtai Komisijos sprendimu 2004/858/EB (7), perduoti tam tikri vadybos ir programos įgyvendinimo uždaviniai, susiję su mokymais maisto saugos srityje, kaip numatyta Reglamente (EB) Nr. 882/2004. 2008 m. birželio 20 d. Komisijos sprendimu 2008/544/EB (8)„Visuomenės sveikatos programos vykdomoji įstaiga“ pakeista „Sveikatos ir vartotojų reikalų vykdomąja agentūra“ (toliau – Agentūra). Todėl agentūrai 2011 m. turėtų būti suteikta veiklos subsidija, iš kurios ji galėtų finansuoti su programa „Geresnis mokymas rūpinantis maisto sauga“ susijusią veiklą.
            
         
               (6)
            
            
               Pagal finansinio reglamento 75 straipsnį ir įgyvendinimo taisyklių 90 straipsnio 1 dalį įsipareigojimai dėl išlaidų iš Europos Sąjungos biudžeto yra grindžiami ankstesniu institucijos arba kitų institucijų, kurioms institucija yra perdavusi įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai.
            
         
               (7)
            
            
               2011 m. darbo programa yra pakankamai išsami, kad šis sprendimas būtų priimtas kaip finansavimo sprendimas pagal įgyvendinimo taisyklių 90 straipsnio 2 ir 3 dalis.
            
         
               (8)
            
            
               Šio sprendimo taikymo tikslais tikslinga apibrėžti sąvoką „esminis pakeitimas“, kaip apibrėžta įgyvendinimo taisyklių 90 straipsnio 4 dalyje.
            
         
               (9)
            
            
               Pagal finansinio reglamento 83 straipsnį išlaidų patvirtinimas, leidimo išlaidoms išdavimas ir išmokėjimas turi būti užbaigtas per įgyvendinimo taisyklėse nustatytą laikotarpį. Šiose taisyklėse taip pat numatytos aplinkybės, kuriomis kreditoriai, kuriems pavėluota sumokėti, turi teisę gauti delspinigius, kurie įrašomi į eilutę, iš kurios išmokėta pagrindinė suma.
            
         
               (10)
            
            
               Todėl šiame sprendime turėtų būti nustatytos delspinigių, atsiradusių dėl pavėluotų mokėjimų, susijusių su 2011 m. darbo programos veiksmais, mokėjimo taisyklės,
            
         NUSPRENDĖ:
   1 straipsnis
   Priimama priede pateikta 2011 m. darbo programa, padėsianti įgyvendinti programą „Geresnis mokymas rūpinantis maisto sauga“. Tai yra finansavimo sprendimas, kaip apibrėžta finansinio reglamento 75 straipsnyje.
   2 straipsnis
   1.   Finansinės paramos, teikiamos darbo programai įgyvendinti, bendra suma yra 16 100 000 EUR. Ji bus finansuojama iš toliau nurodytų 2011 m. Europos Sąjungos bendrojo biudžeto eilučių:
   
               a)
            
            
               biudžeto eilutė Nr. 17.04.07.01: 13 650 000 EUR;
            
         
               b)
            
            
               biudžeto eilutė Nr. 17.04.04.01: 1 000 000 EUR;
            
         
               c)
            
            
               biudžeto eilutė Nr. 17.01.04.05: 350 000 EUR;
            
         
               d)
            
            
               biudžeto eilutė Nr. 17.01.04.31: 1 100 000 EUR.
            
         2.   1 dalies d punkte nurodyta suma mokama Sveikatos ir vartotojų reikalų vykdomajai agentūrai kaip veiklos subsidija.
   3.   Dėl pavėluoto mokėjimo susidarę delspinigiai gali būti mokami iš 1 dalies a ir b punktuose nurodytų biudžeto eilučių, vadovaujantis finansinio reglamento 83 straipsniu.
   3 straipsnis
   Kumuliaciniai lėšų, skirtų konkrečiai darbo programos veiklai finansuoti, pakeitimai, neviršijantys 20 proc. didžiausios 2 straipsnio 1 dalyje nustatytos finansinės paramos, nelaikomi esminiais pagal įgyvendinimo taisyklių 90 straipsnio 4 dalį, jeigu dėl jų labai nesikeičia darbo programos pobūdis ir tikslas.
   Įgaliojimus suteikiantis pareigūnas gali priimti tokius pakeitimus vadovaudamasis patikimo finansų valdymo ir proporcingumo principais.
   
      Priimta Briuselyje 2011 m. gegužės 23 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 248, 2002 9 16, p. 1.
   
      (2)  OL L 357, 2002 12 31, p. 1.
   
      (3)  OL L 11, 2003 1 16, p. 1.
   
      (4)  OL L 169, 2000 7 10, p. 1.
   
      (5)  OL L 165, 2004 4 30, p. 1.
   
      (6)  SEC(2006) 1163 ir SEC(2006) 1164, 2006 9 20.
   
      (7)  OL L 369, 2004 12 16, p. 73.
   
      (8)  OL L 173, 2008 7 3, p. 27.
   
      PRIEDAS
      
         2011 m. mokymų maisto ir pašarų saugos, gyvūnų sveikatos bei gerovės ir augalų sveikumo srityje darbo programa, vykdoma pagal programą „Geresnis mokymas rūpinantis maisto sauga“
      
      1.1.   Įvadas
      
      Pagal šią darbo programą 2011 m. bus taikomos trys įgyvendinimo priemonės. Remiantis Reglamente (EB) Nr. 882/2004 ir Direktyvoje 2000/29/EB išdėstytais tikslais, skiriamos biudžeto lėšos ir pagrindiniai veiksmai yra:
      
                  
                              1.2.
                           
                           
                              Viešieji pirkimai (netiesioginis centralizuotas valdymas):
                           
                        
            
                  
                              1.2.1.
                           
                           
                              Mokymai. Išorės sutartys mokymo programai įgyvendinti
                           
                        
               
                  14 650 000 EUR
               
            
                  
                              1.2.2.
                           
                           
                              Mokymai. Informacinių technologijų įranga, priemonės ir pagalba, reklaminė medžiaga, pagalbinės informacijos bei ryšių priemonės ir konferencijos
                           
                        
               
                  350 000 EUR
               
            
                  
                              1.3.
                           
                           
                              Kiti veiksmai. Sveikatos ir vartotojų reikalų vykdomosios agentūros veiklos subsidija
                           
                        
               
                  1 100 000 EUR
               
            
                  
                     IŠ VISO
                  
               
               
                  
                     16 100 000 EUR
                  
               
            1.2.   Viešieji pirkimai
      
      Bendras viešųjų pirkimų sutartims skirtas 2011 m. biudžetas yra 15 000 000 EUR.
      1.2.1.   Mokymai. Išorės sutartys mokymo programai įgyvendinti
      
      TEISINIS PAGRINDAS
      Reglamentas (EB) Nr. 882/2004, 51 straipsnis ir 66 straipsnio 1 dalies b punktas
      Direktyva 2000/29/EB, 2 straipsnio 1 dalies i punktas
      BIUDŽETO EILUTĖ
      Biudžeto eilutės 17.04.07.01 ir 17.04.04.01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Dėl kiekvieno iš toliau nurodytų techninių klausimų bus pasirašyta viena ar kelios konkrečios paslaugų sutartys. Numatoma pasirašyti apie 17 paslaugų sutarčių. Išorės rangovai daugiausia dalyvauja organizacinėje ir su logistika susijusioje mokymo veikloje.
      NUMATOMŲ SUTARČIŲ DALYKAI (JEI ĮMANOMA)
      2011 m. mokymo veikla bus susijusi su šiomis sritimis:
      
                  Veiklos rūšys
               
               
                  Suma (EUR)
               
            
                  Maisto ir pašarų kontrolės procedūros, pagrįstos rizikos veiksnių analizės ir svarbiųjų valdymo taškų (RVASVT) principais; audito metodai RVASVT sistemų įgyvendinimui tikrinti maisto ir pašarų įmonėse
               
               
                  2 000 000
               
            
                  Maisto higiena ir kontrolė: mėsos, žuvininkystės, pieno produktų ir kūdikių maisto sektoriai
               
               
                  2 550 000
               
            
                  Prevencija ir kontrolė gyvūnų sveikatos srityje
               
               
                  1 300 000
               
            
                  Medžiagos, besiliečiančios su maistu
               
               
                  600 000
               
            
                  Priedų naudojimas ir kontrolė
               
               
                  975 000
               
            
                  Veterinarinių vaistų naudojimas ir kontrolė
               
               
                  975 000
               
            
                  Rizikos vertinimas
               
               
                  700 000
               
            
                  Nenumatytų atvejų planavimas ir ligų kontrolė
               
               
                  400 000
               
            
                  Maisto testavimas
               
               
                  1 500 000
               
            
                  Pašarus reglamentuojantys teisės aktai (ypatingas dėmesys pašarų higienos reikalavimams)
               
               
                  700 000
               
            
                  Augalų apsaugos produktai
               
               
                  900 000
               
            
                  Kiti gyvūnų sveikatos ir gerovės, augalų sveikumo ir maisto saugos klausimai, bendradarbiavimas su kitomis tarptautinėmis organizacijomis dėl maisto saugos srities mokymų valstybėse narėse ir tyrimai
               
               
                  1 050 000
               
            
                  
                     Tarpinė suma A
                  
               
               
                  
                     13 650 000
                  
               
            
                  Augalų sveikumo kontrolė
               
               
                  1 000 000
               
            
                  
                     Tarpinė suma B
                  
               
               
                  
                     1 000 000
                  
               
            
                  
                     IŠ VISO A + B
                  
               
               
                  
                     14 650 000
                  
               
            ĮGYVENDINIMAS
      Sveikatos ir vartotojų reikalų vykdomoji agentūra (pagal Komisijos sprendimą 2008/544/EB) užsiims veiksmų, kuriems bus skirta 14 400 000 EUR (maisto saugos srities priemonės pagal Reglamentą (EB) Nr. 882/2004 ir Direktyvą 2000/29/EB), valdymu ir įgyvendinimu. Likusius 250 000 EUR Komisija skirs tyrimams.
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Maždaug balandžio–birželio mėn., kad sutartys būtų pasirašytos 2011 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      14 650 000 EUR
      1.2.2.   Mokymai. Informacinių technologijų įranga, priemonės ir pagalba, reklaminė medžiaga, pagalbinės informacijos bei ryšių priemonės ir konferencijos
      
      TEISINIS PAGRINDAS
      Reglamentas (EB) Nr. 882/2004, 66 straipsnio 1 dalies c punktas
      BIUDŽETO EILUTĖ
      Biudžeto eilutė 17.01.04.05
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Numatoma pasirašyti apie 3 paslaugų sutartis.
      NUMATOMŲ SUTARČIŲ DALYKAI (JEI ĮMANOMA)
      Iš šio biudžeto finansuojamais veiksmais siekiama parengti mokymo programas, pateikti informacinių technologijų ir e. mokymosi įrangą, priemones ir pagalbą, taip pat reklaminę medžiagą, pagalbines informacijos ir ryšių priemones bei konferencijas.
      ĮGYVENDINIMAS
      Šią veiklą tiesiogiai įgyvendins Sveikatos ir vartotojų reikalų generalinis direktoratas.
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Maždaug balandžio–rugsėjo mėn.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      350 000 EUR
      1.3.   Kiti veiksmai. Sveikatos ir vartotojų reikalų vykdomosios agentūros veiklos subsidija
      
      TEISINIS PAGRINDAS
      Tarybos reglamentas (EB) Nr. 58/2003, ypač jo 12 straipsnio 3 dalis
      BIUDŽETO EILUTĖ
      Biudžeto eilutė 17.01.04.31
      SUMA
      1 100 000 EUR
      ĮGYVENDINIMO PRIEMONĖS APRAŠYMAS IR TIKSLAS
      Iš šio biudžeto finansuojama Agentūros 2011 m. veiklos subsidija, susijusi su programomis pagal finansinės perspektyvos 2 išlaidų kategoriją. Iš biudžeto eilutės 17.01.04.31 finansuojama Agentūros 2011 m. veiklos subsidijos dalis, susijusi su programa „Geresnis mokymas rūpinantis maisto sauga“. Pagal Tarybos reglamento (EB) Nr. 58/2003 12 straipsnio 3 dalį veiklos subsidija sumokama iš lėšų, skirtų Sąjungos programoms, kurias administruoja Agentūra. 2011 m. biudžete sukurtos dvi atskiros biudžeto eilutės, skirtos subsidijai, kuri bus išmokėta Agentūrai: viena eilutė skirta programoms pagal 2 išlaidų kategoriją, kita – programoms pagal finansinių perspektyvų 3b išlaidų kategoriją.